अवैध संबंधों के शक में पति ने पत्नी का सिर मुंडवाया  
एक पति ने अपनी पत्नी के गांव के ही एक दूसरे व्यक्ति के साथ अनैतिक संबंध होने के शक में उसका सिर मुंडवा दिया।
गुजरात के सूरत में एक महिला के उसके ससुराल पक्ष के लोगों की ओर से बाल काट देने का मामला सामने आया है।   घटना पलसाना के मलेकपुर गांव की है जहां एक पति ने अपनी पत्नी के गांव के ही एक दूसरे व्यक्ति के साथ अनैतिक संबंध होने के शक में सिर मुंडवा दिया। पीड़ित महिला ने इस पूरी घटना की शिकायत पुलिस को दी है जिस पर कार्रवाई करते हुए पुलिस ने महिला के पति और देवर समेत चार लोगों पर केस दर्ज कर लिया है। फिलहाल चारों अभियुक्त फ़रार हैं और पुलिस इनकी तलाश में जुटी है।